Դարթսի թիրախը մոտ կես մետր տրամագծով շրջան է, որը բաժանված է դեպի կենտրոն նեղացող 20 հատվածի։ Թիրախի բուն կենտրոնը կոչվում է bull (անգլերեն՝ «ցուլ»), որի խոցումը բերում է 50 միավոր, իսկ «ցուլի աչքը» երիզող օղակի խոցումը՝ 25 միավոր։ Շրջանի յուրաքանչյուր հատվածի դիմաց նշված է նրա անվանական արժեքը։ «Ամենաթանկ» հատվածը «20»-ն է, որը զետեղված է ուղղահայաց, «ամենաէժանը»` 1-ը։ Հարկ է նշել, որ այդ խաղում «շահութաբեր» հատվածները գտնվում են «սակավ շահութաբերների» հարևանությամբ։